text: Flygtningebørn spiller fodbold for at få danske venner
  24 januar 2016 kl. 13.25
  Flygtningebørn fra Vonsild bruger søndagen på at spille fodbold med danske børn.
  En masse glade børn mødes søndag i hallerne i Vonsild for at spille fodbold. Nogle af børnene er danske. Andre er flygtninge, som lige nu bor på Vonsild Camping ved Kolding. Fodboldturneringen og mødet mellem unge danskere og unge flygtninge skal hjælpe flygtningene med at falde til i lokalområdet.
  Både børn og voksne er inviteret til fodboldturneringen, som også byder på et legeland samt kaffe og kage. Det er anden gang, Vonsild Gymnastikforening og Vonsild Fodboldklub laver en fodboldturnering for flygtningebørnene fra Vonsild.
  
  